Dewey Johnson (Minnesota'ng politiko)

Si Dewey William Johnson (Marso 14, 1899 – Septyembre 18, 1941) sarong Amerikanong  abogado asin politiko sa Minnesota. Si Johnson namundag sa Minneapolis asin nag'atender sa mga eskwelahan lokal na pampubliko, dangan sa University of Minnesota asin William Mitchell College of Law (kaidto, YMCA Law School).

Pakagradwar abogasya, nagpoon siyang magtrabaho sa negosyo nin seguro. Dangan siya naelehir sa Minnesota House of Representatives kan 1929 asin nagsirbe sagkod taon 1935. Kan 1934, siya kandidatong dai nakaasba sa eleksyon sa ika-74ng kongreso.  Pakatapos kan saiyang anom na taon na pagtukaw sa Minnesota House, si Johnson nagsirbeng Deputy Commissioner of Insurance asin komo state Fire Marshal. An ikaduwang pagkandidato niya sa Kongreso  kan 1936 nagtrayumpo; si Johnson nagsirbe bilang myembro kan Farmer-Labor Party sa ika-75ng kongreso, (Enero 3, 1937–Enero 3, 1939).  Alagad, kan 1938 siya nadaog sa saiyang re-eleksyon ni Oscar Youngdahl, Republikano, asin kan siya nagdalagan liwat bilang kandidato kan 1940 siya nadaog.

Si Johnson nagpadagos sa saiyang praktis sa negosyo nin seguro sa Minneapolis asin man dungan nagpadalagan nin negosyo sa pagtinda nin mga piyesa sa radyo. Siya nagadan sa Minneapolis kan 1941.

 Toltolan 

Kategorya:Mga 1899 na kamundagan
Kategorya:Mga 1941 na kagadanan
Kategorya:Mga Myembro sa United States House of Representatives kan Minnesota
Kategorya:Mga mMyuembro kan Minnesota House of Representatives
Kategorya:Mga Nagtapos sa University of Minnesota
Kategorya:Mga Nagtapos sa William Mitchell College of Law
Kategorya:Mga Abogadong taga Minnesota
Kategorya:Mga Politikong taga Minneapolis
Kategorya:Mga Minnesota Farmer–Laborites
Kategorya:Mga Myembro nin Farmer–Labor Party sa United States House of Representatives
Kategorya:Mga Ika-20ng siglong mga Amerikanong lehislador
Kategorya:Mga Abogadong taga Minneapolis
Kategorya:Mga Ika-20ng siglong mga Amerikanong abogado
Kategorya:Mga Nagtapos sa South High School (Minnesota)
Kategorya:Ika-20ng siglong mga politiko nin Minnesota